Շեֆիլդի համալսարան

Շեֆիլդի համալսարան (), հետազոտական համալսարան Անգլիայի Շեֆիլդ քաղաքում։ Պաշտոնապես սկսել է գործել 1905 թվականին որպես Շեֆիլդի համալսարանական քոլեջի իրավահաջորդ, որը հիմնադրվել էր 1897 թվականին Շեֆիլդի բժշկական (հիմնադրումը` 1828 թվական) և Շեֆիլդի տեխնիկական դպրոցների (հիմնադրումը` 1884 թվական) միավորման արդյունքում։

2015-2015 ուստարում համալսարանն ունեցել է 18.975 ուսանող և 8.220 ասպիրանտ։ Հաստատության եկամուտը այդ նույն թվականին կազմել է 577 միլիոն ֆունտ, որից 158,4 միլիոնը` հետազոտական դրամշնորհներից ու պայմանագրերից։

Համալսարանը բարձրակարգ ուսումնական հաստատության համարում ունի թե' Մեծ Բրիտանիայում և թե' ամբողջ աշխարհում։ 2015-2016 ուստարում այն 80-րդն էր աշխարհի և 16-րդը Մեծ Բրիտանիայի լավագույն համալսարանների ցանկում։ 2011 թվականին Շեֆիլդի համալսարանը «Թայմս» ամսագրի կողմից հռչակվել է տարվա համալսարան։

Համալսարանն ընդգրկված է «կարմիր աղյուսից համալսարանների» ցանկում, ինչպես նաև «Համալսարանների համաշխարհային ցանցում» և «Ռասել» միավորման մեջ։ Շեֆիլդի համալսարանի գիտնականներից յոթը Նոբելյան մրցանակի դափնեկիրներ են, որոնցից վեցը համալսարանի շրջանավարտ են կամ նախկին աշխատակից։

Ֆակուլտետներ 

Համալսարանն ունի 5 ֆակուլտետ, որոնք իրենց հերթին բաղկացած են մի քանի բաժանմունքներից, և 1 միջազգային ֆակուլտետ, որը գործում է Հունաստանի Սալոնիկ քաղաքում.

Հումանիտար գիտությունների և արվեստի ֆակուլտետ 
 Հնագիտություն
 Անգլերենի դպրոց
 Ֆրանսերեն
 Գերմաներեն
 Իսպաներեն
 Ժամանակակից լեզուների ուսուցման կենտրոն
 Երաժշտություն
 Փիլիսոփայություն
 Ռուսերեն և սլավոնական լեզուներ

Ինժեներության ֆակուլտետ 
 Ավտոմատ կարգավորման ինժեներություն
 Բիոինժեներություն
 Քիմիական և կենսաբանական ինժեներություն
 Ենթակառուցվածքների ինժեներություն
 Համակարգչային գիտություն
 Էլեկտրոնիկա
 Մեխանիկական ինժեներություն
 Աերոտիեզերային ինժեներություն

Բժշկության, ատամնաբուժության և առողջապահության ֆակուլտետ 
 Սրտաբանություն
 Ատամնաբուժություն
 Մարդկային հաղորդակցության գիտություններ
 Բժշկության դպրոց
 Նեյրոգիտություն
 Բուժքույրական դպրոց
 Օնկոլոգիա
 Առողջապահության դպրոց
 Համաճարակ և իմունիտետ

Գիտությունների ֆակուլտետ 
 Կենսաբանական գիտություններ
 Մաթեմատիկայի և վիճակագրության դպրոց
 Քիմիա
 Մոլեկուլյար կենսաբանություն
 Ֆիզիկա և աստղագիտություն
 Հոգեբանություն

Սոցիալական գիտությունների ֆակուլտետ 
 Ճարտարապետություն
 Արևելյան Ասիայի պատմություն
 Տնտեսագիտություն
 Կրթություն
 Աշխարհագրություն
 Տեղեկատվության դպրոց
 Լրագրություն
 Իրավունք
 Կառավարման դպրոց
 Քաղաքագիտություն
 Սոցիոլոգիա
 Քաղաքային նախագծում

Միջազգային ֆակուլտետ 
 Բիզնես կառավարում և տնտեսագիտություն
 Համակարգչային գիտություն
 Հոգեբանություն
 Հումանիտար և սոցիալական գիտություններ
 Կառավարման կրթական կենտրոն

Նոբելյան մրցանակի դափնեկիր շրջանավարտներ ու դասախոսներ 
 Հոուվարդ Ֆլորի - Բժշկության կամ ֆիզիոլոգիայի Նոբելյան մրցանակ, 1945
 Հանս Ադոլֆ Կրեբս - Բժշկության կամ ֆիզիոլոգիայի Նոբելյան մրցանակ, 1953
 Ջորջ Պորտեր - Քիմիայի Նոբելյան մրցանակ, 1967
 Ռիչարդ Ռոբերտս - Քիմիայի Նոբելյան մրցանակ, 1993
 Հարի Կրոտո - Քիմիայի Նոբելյան մրցանակ, 1996
 Ֆրեզեր Սթոդարտ - Քիմիայի Նոբելյան մրցանակ, 2016

Պատկերասրահ

Ծանոթագրություններ

Արտաքին հղումներ 

Մեծ Բրիտանիայի համալսարաններ